DAAD информационна среща 2019
Published Date 10/14/19 12:00 PM
Информационна среща със студенти на Германската служба за академичен обмен (ДААД)
На 14.10.2019 г. (понеделник) от 12.00 ч. в 521 аудитория на (Нова сграда, ПУ „Паисий Хилендарски”) г-жа Фрауке Фехнер, лектор на Германската служба за академичен обмен, представи програмата за финансиране на обучението и изследователската дейност, летните езикови курсове за български студенти, докторанти и университетски преподаватели.
По време на срещата бъдещите стипендианти получиха на място полезна и конкретна информация за необходимите документи, процедурата и сроковете за кандидатстване по програмата на ДААД за академичната 2019/2020 г.
By Боряна Тенчева
Довиждане и до нови срещи с Хавиер Валдивиелсо Одриосола
Published Date 6/15/19 9:33 AM
На 11.06.2019 г. Хавиер Валдивиелсо Одриосола, директор на Институт „Сервантес“ в София, посети за пореден път ПУ „Паисий Хилендарски“ и се срещна с преподавателите по испански език от Катедрата по романистика и германистика. Целта на посещението му беше да се сбогува с нас в края на своя петгодишен мандат и да изкаже благодарности за многобройните съвместни инициативи, проведени между Институт „Сервантес“ и Секцията по испански език. Хавиер Валдивиелсо Одриосола ни увери, че и занапред ще продължи да ни посещава и да организира културни мероприятия с преподавателите и студентите по испански език в ПУ „Паисий Хилендарски“. Развълнуван, той сподели, че подарената му от нас картина за спомен от европейската столица на културата – 2019 г. ще краси новия му дом в Будапеща и ще му напомня, че в Пловдив е намерил приятели и съмишленици още при първото си посещение в ПУ „Паисий Хилендарски“, веднага след започването на своя мандат в нашата страна.
На срещата присъства и Хосе Андрес Сантос, аташе по културните въпроси към Посолството на Кралство Испания в България. Г-н Сантос изрази възхищение от работата на Секцията по испански език към Катедрата по романистика и германистика и изяви желание за още по-плодотворно сътрудничество между Посолството на Испания, Институт „Сервантес“ в София и ПУ „Паисий Хилендарски“.
Отворени позиции с немски, френски и японски език
Published Date 2/14/19 7:00 PM
Фирма "Модис" разполага от октомври миналата година с офис в Пловдив, на бул. Васил Априлов 124А. Фирмата започна с проект с немски профил, който се оказа успешен. Сега на дневен ред е разширяване на дейноста с:
Немско говорящи - https://www.jobs.bg/job/4691480
Японско говорящи - https://www.jobs.bg/job/4691515
Френско говорящи - https://www.jobs.bg/job/4696698
Към днешна дата приоритет са позициите с немски и японски език.
Работата, която предлага фирмата, е с много добри условия и целевата група са млади и енергични хора, говорещи съответните езици и имащо желание за работа и развитие.
"Модис" твърдо вярва, че бизнеса трябва тясно да си сътрудничи университети и училища.
"Моята теза в 180 секунди" - конкурс
Published Date 2/5/19 9:27 AM
Университетската агенция на Франкофонията и Френският институт в България организират второто издание на конкурса за докторанти "Моята теза в 180 секунди".
Конкурсът има за цел да даде възможност на настоящи или защитили през изминалата академична година докторанти от български висши учебни заведения да представят пред разнородна публика от неспециалисти темата на своето изследване. Всеки участник трябва в рамките на три минути да направи на френски език ясно сбито и същевременно убедително и завладяващо изложение на проблемите, върху които работи.
Участниците в конкурса имат уникалната възможност да усъвършенстват комуникационните си способности като същевременно запознаят по-широка публика с изследванията си. Това е и средство за запознаване и популяризиране на докторантската форма на обучение, както и на франкофонските програми.
Връзка към сайта на УАФ, където е публикуван апелът, както и кратко представяне на български език: https://www.auf.org/europe-centrale-orientale/nouvelles/appels-a-candidatures/concours-these-180-secondes-edition-2019-bulgarie/
Конкурсът набира кандидатури до 01 април, а националният финал на състезанието ще се проведе на 31 май в залата на Френския институт. Журито и тази година ще присъди първа, втора и трета награда. Отново е предвидена и награда на публиката. Победителят на националния финал ще бъде подготвен от коачинг специалист франкофон да представлява България на международните финали на състезанието в Дакар, Сенегал през месец септември.
Конкурсът е насочен към колегите франкофони, докторанти или защитилите през миналата година, които биха имали интерес да участват.
За повече информация: "Моята теза в 180 секунди"
Работа с немски език в SBTech
Published Date 2/3/19 4:08 PM
SBTech е софтуерна компания с над 800 служители в България, от които около 350 в Пловдив. Тук в Пловдив разполагат голям отдел обслужване на клиенти и подходящи позиции за кандидати с отличен немски език. За служителите предлагат много възможности за последващо професионално развитие в рамките на компанията, тъй като имат много и различни отдели, в които впоследствие всеки би могъл да продължи развитието си.
Линк към позицията с немски език: https://www.sbtech.com/careers/positions/customer-support-representative-with-fluent-german-and-english/
Условията за работа са много добри и са съвместими със занятията в университета (има възможност за работа на смени с изключение на нощни).
Галина Иванова,ръководител отдел "Човешки ресурси", SBTech
49 Hristo Botev blvd, Capital City Center
Mobile: +359 884 343 385
е-mail: galina.i@sbtech.com
Published Date 12/2/18 1:00 PM
Published Date 10/18/18 7:19 PM
Published Date 11/9/16 8:59 AM
By Еленка Щерева
Published Date 10/14/16 3:50 PM